Սթիվեն Սոնդհայմ

Սթիվեն Ջոշուա Սոնդհայմ (, ), ամերիկացի կոմպոզիտոր, պոետ և դրամատուրգ, բազմաթիվ բրոդվեյական մյուզիքլների հեղինակ։ Ֆիլմի լավագույն երաժշտություն անվանակարգում Օսկար մրցանակի դափնեկիր (1991 թվականին «Դիք Թրեյսի» ֆիլմի «Sooner or Later (I Always Get My Man)» երգի երաժշտության և խոսքերի համար)։ Երգը 1990 թվականին ձայնագրել է ամերիկացի երգչուհի Մադոննան՝ հատուկ «Դիք Թրեյսի» ֆիլմի համար։ Սոնդհայմը գրել է ընդամենը հինգ երգ այս ֆիլմի համար և մասնավորապես երկու երգ՝ Մադոննայի համար։

Սթիվեն Սոնդհայմը 20 օրգինալ մյուզիքլի հեղինակ է, որոնք 1954-2008 թվականներին բեմադրվել են Բրոդվեյում։ Սթիվենի «Անտառում» մյուզիքլը բեմադրվել է 1987 թվականին և առաջադրվել է երեք «Թոնի» մրցանակի։ 2014 թվականին մյուզիքլը էկրանավորվել է Walt Disney Pictures ստուդիայում՝ ստանալով «Դեպի անտառները» անվանումը։ Կինոբեմադրության գլխավոր դերերում նկարահանվել են Աննա Քենդրիկը, Ջեյմս Քորդենը, Էմիլի Բլանտը և Մերիլ Սթրիփը, վերջինս կախարդի դերի համար որպես երկրորդ պլանի լավագույն դերասանուհի առաջադրվել է «Օսկար»-ի։ Սոնդհայմը կոմպոզիտորի իրավունքով մասնակցել է իր մյուզիքլի էկրանավորմանը՝ գրելով մի քանի նոր երգ հատուկ կինոտարբերակի համար։

Սթիվենը «Թոնի» մրցանակի ռեկորդակիր է․ իր կարիերայի ընթացքում ստացել է 8 պարգև՝ ներառյալ թատերական արվեստում կենսական ձեռքբերումների համար մրցանակը, որը նրան է շնորհվել 2008 թվականին։ Կոմպոզիտորն ունի ևս ութ մրցանակ՝ «Գրեմմի», Պուլիցերյան մրցանակ, Լորենս Օլիվիե մրցանակ և Նախագահական ազատության մեդալ (2014)։

Սոնդհայմը միակ կենդանի թատերական գործիչն է, որի պատվին թատրոններ են անվանակոչել ինչպես Բրոդվեյում, այնպես էլ Վեստ-Էնդում։

Ծանոթագրություններ

Արտաքին հղումներ 
 Стивен Сондхайм на Musicals.Ru

1930 ծնունդներ
Նյու Յորք քաղաքում ծնվածներ
Անձինք այբբենական կարգով
Երաժիշտներ այբբենական կարգով
Կոմպոզիտորներ այբբենական կարգով
Ամերիկացի կոմպոզիտորներ
21-րդ դարի կոմպոզիտորներ
20-րդ դարի բանաստեղծներ
Ազատության նախագահական մեդալով պարգևատրվածներ
«Թոնի» մրցանակի դափնեկիրներ
Գրողներ այբբենական կարգով
Ամերիկացի գրողներ
21-րդ դարի գրողներ
Լոուրենս Օլիվիեի մրցանակի դափնեկիրներ
Արվեստի և գրականության ամերիկյան ակադեմիայի անդամներ
Մարտի 22 ծնունդներ
Պուլիտցերյան մրցանակակիրներ
Ամերիկացի դրամատուրգներ
Ամերիկացի սցենարիստներ
Ամերիկացի բանաստեղծներ
Ամերիկացի երաժիշտներ
«Գրեմմի» մրցանակի դափնեկիրներ
Բանաստեղծներ այբբենական կարգով